सेंसर बोर्ड का झटका क्यों लगा सनी देओल की आनेवाली फ़िल्म को. जानिए आज की मुंबई डायरी में.सनी देओल की आने वाली फ़िल्म 'सिंह साहब द ग्रेट' को सेंसर बोर्ड का झटका लगा है. दरअसल बोर्ड ने फ़िल्म के एक गाने 'पलंग तोड़' पर एतराज़ जताया है. ये गाना सनी देओल, सिमरन ख़ान और प्रकाश राज पर फ़िल्माया गया है.सेंसर बोर्ड ने इस गाने पर ये कह कर प्रतिबन्ध लगाया है कि इस गाने में कुछ आपत्जिनक शब्दों का इस्तेमाल हुआ है और ये गाना राष्ट्रीय टेलीविज़न पर नहीं दिखाया जा सकता.फ़िल्म के निर्देशन अनिल शर्मा का कहना है कि इस प्रतिबन्ध से उनकी प्रमोशनल योजना बिगड़ गई है. वो कहते हैं, 'मुझे नहीं लगता कि इस गाने को ऐसी सख्त प्रतिक्रिया मिलनी चाहिए. ऐसे कई गाने है जिसमें अधिक आपत्जिनक बोल हैं पर उन्हें सेंसर बोर्ड ने हरी झंडी दी है. हम पर निशाना साधा जा रहा है.'हिन्दी फ़िल्मों के स्वर्णिम दौर के फ़िल्मकार बिमल रॉय की बहुचर्चित फ़िल्म 'दो बीघा ज़मीन' का रीमेक बनाने जा रहे है निर्देशक हंसल मेहता.हाल ही में हंसल मेहता की फ़िल्म 'शाहिद' को खूब सराहा गया. 'दो बीघा ज़मीन' में बलराज साहनी का किरदार निभाएंगे 'शाहिद' में मुख्य भूमिका निभाने वाले राजकुमार यादव.हालांकि इस फ़िल्म का टाइटल 'दो बीघा ज़मीन' नहीं बल्कि 'सिटी लाइट' होगा.वैसे इस फ़िल्म का निर्देशन पहले 'बीए पास' के निर्देशक अजय बहल करने वाले थे लेकिन फ़िल्म के निर्माता मुकेश भट्ट से हुए रचनात्मक मतभेदों के बाद उन्होंने ये फ़िल्म छोड़ दी.जैकलिन साल 2009 से बॉलीवुड फ़िल्मों का हिस्सा हैं. मर्डर 2, रेस 2 और हॉउसफुल 2 जैसी सफल फ़िल्मो में काम कर चुकी हैं.इन दिनों जैकलिन सलमान खान के साथ 'किक' में काम कर रही हैं. इस फ़िल्म के निर्देशक हैं साजिद नाडियाडवाला. साजिद चाहते थे कि किक में अपने रोल के लिए जैकलिन कुछ एक्टिंग क्लास लें.जैकलिन कहती हैं, 'मैं बहुत मेहनत कर रही हूं. मैं अपनी भाषा और अभिनय पर काम कर रही हूं. साजिद जी हर चीज़ अच्छी चाहते हैं और इसलिए उन्होंने मुझे अपने किरदार के लिए कुछ एक्टिंग वर्कशॉप में हिस्सा लेने को कहा है.'(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)